Toegeskroeide carpaccio bruschetta | SARIE
Annel Botha	Verwante Artikels
Toegeskroeide carpaccio bruschetta	deur Barbara Joubert
Met ’n 500g biefstuk (sirloin) kan jy ver kom. Meng 20ml korrelmosterd, die sap van 1 suurlemoen en 2 varsknoffelhuisies fyngedruk saam. Smeer dit aan weerskante van die biefstuk en laat dit staan vir sowat ’n halfuur. Maak ’n swaarboompan of riffelpan goed warm – die rook moet uit die pan trek. Jy gaan nou letterlik die vleis toeskroei aan weerskante – plaas die biefstuk vir sowat 3 minute aan ’n kant in die warm pan. Haal uit en laat rus vir sowat 10 minute voordat jy dit sny. Die vleis moet nog lekker rou aan die binnekant wees. Sny dit in dun skywe, plaas dit op ’n bord en sprinkel olyfolie oor. Geur dit met sout en peper. Sit ’n handvol vars bronkors en so 3 skywe biefstuk op die bruschetta. Plaas dun skywe parmesaan- of pecorino-kaas bo-op en nog olyfolie en peper.